Vir studente en alumni | Career Centre | Dienste | NWU | Noordwes-Universiteit
'n Publikasie wat loopbaanverwante inligting vir studente verskaf. Die publikasie bied 'n geleentheid vir maatskappye om loopbaanverwante geleenthede bekend te stel en te bevorder, met die doel om geskikte gegradueerde studente te lok. Daarbenewens plaas maatskappye loopbaanadvertensies in hierdie gids en deel hulle kontakinligting hier. Die publikasie deel inligting vir loopbaanvoorbereiding met NWU-studente wat hulle sal help met hulle proses om werk te soek, CV's te skryf, hulle vir onderhoude voor te berei, hulle indiensneembaarheid te verhoog en hulle gereedheid vir werk te ontwikkel.
Studente klik op die skakel hieronder om vir die Virtuele Loopbaanuitstalling te registreer en om hulle profiel te voltooi https://nwuvirtualcareerfair.easyvirtualfair.com/prefair/
Op die dag van die Virtuele Loopbaanuitstalling, klik op die skakel hieronder om aan te sluit:
Opleiding en hulpbronne
WEBWERF VIR LOOPBAANSENTRUMOPLEIDING EN HULPBRONNE
EFUNDI: GIDS VIR GEBRUIK
Volg asseblief hierdie stappe:
- Log op die normale manier op eFundi aan.
Die skakel na eFundi is: http://efundi.nwu.ac.za/portal/, of
Vanaf die NWU se webwerf, klik op "Huidige studente" en dan in die aftuimel-kieslyste, klik op eFundi.
- Sluit aan by die Loopbaansentrum-werf waar almal kan aansluit.
Volg die vyf stappe in die foto hieronder. In Stap 4, tik: Loopbaansentrum
Wanneer jy op die Loopbaansentrum-werf is, klik op "Registrasie" in die kieslys aan die linkerkant.
SLEGS opleiding vir die skryf van CV's is op die oomblik aktief. Onderhoude en ander onderwerpe is steeds onder konstruksie.
Nadat jy geregistreer het, gaan terug na die kieslys links en klik op "Opleiding".
Lees die boodskap daar en blaai af na "Opleidingsgeleenthede".
In die CV-opleiding-blokkie, lees die aantekeninge daar en klik op "Kom aan die gang met …".
Jy sal op 'n bladsy wees waar daar 'n "Om te doen"-lysie in 'n blou blokkie is. Jy kan jou vordering hier volg.
Net onder die blou blokkie sal jy die ses dele van die CV-opleiding kry.
Klik op elkeen van die opskrifte om dit oop te maak.
Jy kan teen jou eie pas deur die CV-opleiding gaan, MAAR jy MOET elke deel klaarmaak en die vrae beantwoord voordat die volgende deel vir jou ontsluit sal word.
In die heel laaste deel sal jy inligting kry waar jy verdere hulp van ons by die Loopbaansentrum sal kry, en hoe om jou finale CV vir ons te stuur om terugvoer en kommentaar te ontvang.
Op die Loopbaansentrum-werf is daar ook ander "Hulpbronne" in die kieslys links, onder "Opleiding".
Jy hoef nie nou daarvoor te registreer nie.
Jy kan die interessante artikels lees wat ons daar plaas.
Die nuwe loopbaandienste-bestuurstelsel, LoopbaanSone. Studente/alumni kan hier werksgeleenthede en internskappe ondersoek, laat weet as hulle na loopbaangeleenthede toe kom, en CV's deel met werkgewers wat mense by die NWU werf.
Identifiseer watter loopbaan die beste by u pas
Webskakels vir werksoekers
Trovit Jobs ( http://jobs.trovit.co.uk/) to your International Job Sites
Voorbeelde van dekbrief
Wat werksoekers oor sosiale media moet weet
Opname oor die bestemming vir gegradueerdes: Die Noordwes-Universiteit is verbind tot deurlopende verbetering ten opsigte van die indiensneembaarheid van NWU-studente.
Daarom doen die NWU se Loopbaansentrum navorsing deur middel van 'n opname oor die bestemming van gegradueerdes om tendense van die indiensneming van NWU-studente na te spoor en 'n paar persepsies van NWU-gegradueerdes te bepaal oor wat die waarde van hulle graad is.
Die Universum-studente-opname het 'n baie belangrike rol om in die onderrig-leer-omgewing te speel, aangesien dit die Universiteit van waardevolle en objektiewe insigte in die menings en voorkeure van ons studente voorsien. Benewens dat waardevolle inligting oor die tevredenheidsvlakke van ons studente verkry word, verskaf dit ook insigte aan die Universiteit oor hoe voorbereid studente op die werksomgewing is. Dit stel die Universiteit in staat om te sien op watter gebiede ons die studente beter kan voorberei en 'n bydrae tot ons studente se sukses kan lewer.
Universum se Suid-Afrikaanse professionele opname: Die opname samel data in wat verband hou met professionele persone se voorkeure, ervarings en opinies ten opsigte van 'n aantal loopbaanverwante faktore, hulle kommunikasievoorkeure, en data oor hulle universiteitservaring.
Die SAGEA-werkgewer- en kandidaatopnames lig universiteite oor die vraag na gegradueerdes in, ten opsigte van bedryfsvereistes sowel as vaardigheidsvereistes, en hoe werkgewers gegradueerdes in die hande kry. Opnameresultate het ten doel om die Universiteit oor werwingspatrone vir gegradueerdes in te lig en ons gegradueerdes vir die volgende oorgang in hulle lewe na die werksomgewing voor te berei, wat alles in die lesinglokale relevant is.
Voordele vir Alumni
Die Universiteit se alumni verskaf 'n noodsaaklike hulpbron vir die loopbaanontwikkeling van studente, en alumni word aangemoedig om verskillende meganismes deur die Loopbaansentrum se alumninetwerk te oorweeg waardeur hulle hulle kundigheid kan deel. Daar is geleenthede om hulle dienste as mentors vir studente aan te bied, om as 'n gasdosent op te tree en hulle professionele ervarings en loopbaanpaaie te deel, en om studente as interns in hulle organisasies in te neem. Daarbenewens kan alumni by die LoopbaanSone aansluit, wat aan hulle langtermyn-indiensneembaarheid en bevorderingsgeleenthede sal verskaf. Ons Facebook-blad sal aan alumni 'n platform gee om werk te soek, vakatures vir professionele persone te adverteer en inligting oor belangrike NWU-loopbaangebeure te verskaf.
Sluit by 'n trotse erfenis aan om iets terug te gee en die vrugte daarvan te pluk. Kontak asseblief ons kantoor vir verdere inligting.
Besprekings vir gebeurtenisse
Loopbaanuitstalling: Dit is 'n meer omvattende uitstalling deur maatskappye wat loopbaangeleenthede vertoon en deel. Die uitstalling fokus hoofsaaklik daarop om geleenthede vir internskappe, vakansiewerk, ontwikkelingsprogramme vir gegradueerdes en/of voltydse indiensnemingsgeleenthede te deel.
Werkgereedheidseminare: Die doel van hierdie seminare is om NWU-studente toe te rus met die kennis wat met die oordrag van studentelewe na werkslewe verband hou. Die seminare is informeel en interaktief van aard. Die klem is op praktiese en nuttige inligting wat studente in die oorgangsperiode kan toepas. Hierdie seminare word op elkeen van die drie kampusse aangebied en bestaan uit ongeveer vier of vyf aanbiedings (30 minute elk) deur bedryfskundiges op hulle gebiede, met die geleentheid vir vrae van die studentegehoor (10 minute).